cyanic-selkie/wikianc huggingface dataset:
মনীষা মালহোত্রা
খেলোয়াড় জীবন
তিনি ২০০৪ সালে পেশাদার টেনিস থেকে অবসর নেন। ২০০৩ সালের ডিসেম্বরের প্রথম দিকে, চীনের শেনচেনে ৫০,০০০ ডলারের আইটিএফ টুর্নামেন্টে জাপানের মাকি আরাইয়ের বিপক্ষে প্রথম কোয়ালিফাইং রাউন্ডে তাঁর শেষ একক ম্যাচটি তিনি হেরে গিয়েছিলেন। তাঁর শেষ দ্বৈত ম্যাচ তিনি ২০০৪ ফেড কাপে খেলেছিলেন, সেখানে তিনি নিজের তিনটি টাই জিতেছিলেন (উজবেকিস্তান, দক্ষিণ কোরিয়া এবং তাইওয়ানের বিপক্ষে), এবং একটি হেরেছিলেন (ইন্দোনেশিয়ার বিপক্ষে) (সবগুলি সানিয়া মির্জাকে সঙ্গে নিয়ে)।
তিনি সানিয়া মির্জাকে সঙ্গে নিয়ে দীর্ঘতম ফেড কাপ টাই ব্রেকের (২১-১৯) রেকর্ডের অধিকারী, এটি তাঁরা ২০০৪ সালে উজবেকিস্তানের বিরুদ্ধে অর্জন করেছিলেন।
প্রতীক চৌধুরী
প্রতীক চৌধুরী (১ ডিসেম্বর ১৯৬৪ - ১৯ ফেব্রুয়ারি ২০১৯) ছিলেন একজন ভারতীয় বাঙালি সঙ্গীতশিল্পী। তিনি টেলিভিশনে বিজ্ঞাপনের জিঙ্গল ও বাংলা চলচ্চিত্রে নেপথ্য সঙ্গীতশিল্পী হিসাবে জনপ্রিয়তা অর্জন করেছিলেন।
জীবনী
প্রতীক চৌধুরীর জন্ম ও পড়াশোনা কলকাতায়। তিনি কলকাতা বিশ্ববিদ্যালয়ের  স্নাতক ছিলেন। ছোটবেলা থেকেই সঙ্গীতের প্রতি তার আগ্রহ ও ভালবাসা জন্মে মাতা পূর্ণিমা চৌধুরীর কারণে। তার সংস্কৃতি- মনস্ক মাতা ছিলেন রবীন্দ্র সংগীত শিল্পী। মা'র কাছ থেকে সঙ্গীতের প্রাথমিক জ্ঞান লাভের পর প্রতীকের গজল শিক্ষার আসক্তি আসে। তিনি উত্তর ভারতের  ভারতীয় শাস্ত্রীয় সংগীতের পণ্ডিত তারাপদ চক্রবর্তীর শিষ্য শীতল মুখোপাধ্যায়ের কাছে গজলের তালিম নেন। বিজ্ঞাপনী গান দিয়ে সঙ্গীত জীবন শুরু করেছিলেন তিনি। কুকমি, অজন্তা হাওয়াই, খাদিম, টাটা স্টিল, আনমোল, বোরো ক্যালেন্ডুলা, বাবুল, স্টিলাক্সের মতো বিজ্ঞাপনে কালজয়ী হয়ে আছে প্রতীকের কণ্ঠস্বর। দুই বাংলাকে সুরের মায়াজালে বেধেছিলেন তিনিই। ১৯৯৪ খ্রিস্টাব্দে তার সমসাময়িক সঙ্গীত পরিচালক  দেবজ্যোতি মিশ্রের সঙ্গে ঘনিষ্ঠতা হয়। তারই সহযোগিতায় তিনি বাংলা টিভি সিরিয়াল ও বাংলা চলচ্চিত্রে নেপথ্য সঙ্গীত শিল্পী হিসাবে পরিচিতি পান। স্বপন সাহা, প্রভাত রায়, অনুপ সেনগুপ্ত, অঞ্জন চৌধুরী, হরনাথ চক্রবর্তী, মিলন ভৌমিক, সুব্রত সেন প্রমুখ চলচ্চিত্র পরিচালকের ছবিতে নেপথ্য কণ্ঠদান করেছেন। উল্লেখযোগ্য বাংলা সিরিয়াল ও চলচ্চিত্রগুলি হল-
চলচ্চিত্র সমূহ
তার রবীন্দ্র সংগীতের 'প্রাণের ঠাকুর' নামের এক অ্যালবামসহ জনপ্রিয় বাংলা গানের অ্যালবামগুলি হল- 'মুখোশ', 'ভূষণ্ডির মাঠে', 'এবার প্রতীকের পাল্লায়', 'স্বপ্ন বিক্রি আছে'। তার কণ্ঠের জনপ্রিয় গানগুলির মধ্যে অন্যতম হল-
এছাড়াও প্রতীক চৌধুরী তার অনতিমন্দ্র কণ্ঠস্বরে তথা ব্যারিটোন ভয়েসে পূর্বভারতের অন্যতম গজল গায়ক হিসাবে বিভিন্ন অনুষ্ঠানে, সঙ্গীত সম্মেলনে অংশ নেন এবং সফল হন। ১৯৯২ খ্রিস্টাব্দে মুম্বাই-এ 'সুরশৃঙ্গার সংসদ' আয়োজিত 'জয়দেব ফিল্ম সঙ্গীত সম্মেলনে' গজল গায়ক হিসাবে "লতা মঙ্গেশকর" পুরস্কার লাভ করেন।
জীবনাবসান
প্রতীক চৌধুরী ২০১৯ খ্রিস্টাব্দের ফেব্রুয়ারির প্রথমদিকে অনিকেত চক্রবর্তীর এক ছবি ‘হবুচন্দ্র রাজা গবুচন্দ্র মন্ত্রী’ র জন্য গান রেকর্ড করেন, কিন্তু মাত্র সাত দিন পরই ১৯ ফেব্রুয়ারি মঙ্গলবার তার নিজের অফিসের নিচে হঠাৎই হৃদরোগে আক্রান্ত হয়ে অসুস্থ হন এবং সামনের রাস্তায় পড়ে যান। কলকাতার এক বেসরকারি হাসপাতালে নিয়ে যাওয়া হলেও তাকে বাঁচানো সম্ভব হয়নি। মাত্র ৫৫ বৎসর বয়সেই পরলোক গমন করেন।
আট বিশ্বাসঘাতক
right|thumb|400px|বাম থেকে ডানে: [[গর্ডন মুর, সি. শেলডন রবার্টস, ইউজিন ক্লেইনার, রবার্ট নয়েস, ভিক্টর গ্রিনিচ, জুলিয়াস ব্ল্যাঙ্ক, জিন হোয়েরনি এবং জে লাস্ট (১৯৬০)।]]
আট বিশ্বাসঘাতক হলো আট জন কর্মকর্তার একটি দল যারা ১৯৫৭ সালে ফেয়ারচাইল্ড সেমিকন্ডাক্টর প্রতিষ্ঠার লক্ষ্যে শকলি সেমিকন্ডাক্টর ল্যাবরেটরি ছেড়ে চলে যায়। উইলিয়াম শকলি ১৯৫৬ সালে নতুন অর্ধপরিবাহী ডিভাইস বিকাশ এবং উৎপাদনের লক্ষ্য নিয়ে তরুণ পিএইচডি স্নাতকদের একটি দল নিয়োগ করেছিলেন। যদিও শকলি পরবর্তীতে পদার্থবিজ্ঞানে নোবেল পুরস্কার পেয়েছিলেন এবং ব্যক্তিগতভাবে একজন অভিজ্ঞ গবেষক এবং শিক্ষক ছিলেন; এই দল ব্যবস্থাপনার ক্ষেত্রে তার আচরণ ছিল কর্তৃত্ববাদী এবং অজনপ্রিয়। শকলির গবেষণার মূল দিক ফলপ্রসূ প্রমাণিত না হওয়ায় এই ধারণা আরও জোরদার হয়। শকলিকে প্রতিস্থাপনের দাবি প্রত্যাখ্যান করার পর, দলের আটজন বিজ্ঞানী তাদের নিজস্ব সংস্থা গঠনের জন্য উদ্যোগ গ্রহণ করে।
শকলি তাদের এভাবে চলে যাওয়াকে "বিশ্বাসঘাতকতা" হিসাবে উল্লেখ করেছেন। যে আটজন শকলি সেমিকন্ডাক্টর ছেড়েছিলেন তারা ছিলেন জুলিয়াস ব্ল্যাঙ্ক, ভিক্টর গ্রিনিচ, জিন হোয়েরনি, ইউজিন ক্লেইনার, জে লাস্ট, গর্ডন মুর, রবার্ট নয়েস এবং শেলডন রবার্টস। ১৯৫৭ সালের আগস্টে তারা শেরম্যান ফেয়ারচাইল্ডের সঙ্গে একটি চুক্তিতে পৌঁছায়, এবং ঐ বছরেরই ১৮ই সেপ্টেম্বর তারা ফেয়ারচাইল্ড সেমিকন্ডাক্টর গঠন করে। নতুন প্রতিষ্ঠিত ফেয়ারচাইল্ড সেমিকন্ডাক্টর শীঘ্রই সেমিকন্ডাক্টর শিল্পের নেতৃত্বদানকারী স্থানে পৌঁছে যায়। ১৯৬০ সালে এটি সিলিকন ভ্যালির আঁতুড়ঘর হয়ে ওঠে। ইন্টেল এবং এএমডিসহ ডজন খানেক কর্পোরেশন তৈরিতে প্রত্যক্ষ বা পরোক্ষভাবে জড়িত ছিল এই সংস্থাটি। পরবর্তীতে গড়ে ওঠা এই সংস্থাগুলোকে (স্পিন-অফ কোম্পানি) "ফেয়ারচিলড্রেন" নামে অভিহিত করা হয়ে থাকে।
সম্মাননা
২০১১ সালের মে মাসে ক্যালিফোর্নিয়া হিস্টোরিকাল সোসাইটি এই আটজনকে "লেজেন্ডস অফ ক্যালিফোর্নিয়া পুরস্কার" প্রদান করে। ব্ল্যাঙ্ক, লাস্ট, মুর এবং রবার্টসের ছেলে ডেভ সান ফ্রান্সিসকোতে এই অনুষ্ঠানে অংশ নিয়েছিলেন।
শিরডি
শিরডি (Shirdi) ভারতের মহারাষ্ট্র রাজ্যের আহমেদনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০৪ মিটার (১৬৫৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শিরডি শহরের জনসংখ্যা হল ২৬,১৬৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে শিরডি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
১৯০২
১৯০২ একটি সাধারণ বছর যেটি বুধবার দিয়ে শুরু।
নোবেল পুরস্কার
right|80px
১৯৭২-এ বাংলাদেশ
গণপ্রজাতন্ত্রী বাংলাদেশ এর ১৯৭২ সালের প্রধান ঘটনা প্রবাহ
বিদ্যা সাগর কেশরী
বিদ্যা সাগর কেশরী একজন রাজনীতিবিদ, সমাজকর্মী এবং বিহারের আরারিয়া শহরের ফোর্বসগঞ্জ থেকে আগত একজন শিক্ষাবিদ। কলেজের তিনি ছাত্রনেতা হিসাবে সক্রিয় ছিলেন। পরবর্তীকালে, তিনি আরও বেশি করে সামাজিক কাজে জড়িত হন বিশেষত নিম্ন বর্ণের মানুষদের সামাজিক উন্নয়নে কাজ করেন। তিনি বিভিন্ন বর্ণের মধ্যে সামাজিক সম্প্রীতি তৈরি করার চেষ্টা করে চলেছেন এবং এ লক্ষ্যে তিনি সৌহারদা ভারত নামে একটি এনজিও পরিচালনা করেন, যা আন্তঃজাতি উৎসব, মেলা ও পূজা আয়োজনে সক্রিয়ভাবে জড়িত থাকে। তিনি বিহারের ভারতীয় জনতা পার্টির সদস্য। ২০১৪ সালে ফোর্বসগঞ্জ আসন থেকে তিনি বিহার বিধানসভা নির্বাচনে বিজয়ী হয়েছিলেন।
শেখ ফজলুল হক মনি
শেখ ফজলুল হক মনি (৪ ডিসেম্বর ১৯৩৯ - ১৫ আগস্ট ১৯৭৫) ছিলেন একজন বাংলাদেশী রাজনীতিবিদ এবং সাংবাদিক। তিনি ছিলেন বাংলাদেশের স্থপতি বঙ্গবন্ধু শেখ মুজিবুর রহমানের ভাগ্নে এবং বাংলাদেশ আওয়ামী যুবলীগের প্রতিষ্ঠাতা। বাংলাদেশের স্বাধীনতা যুদ্ধে অন্যতম প্রধান গেরিলা বাহিনী মুজিব বাহিনী তার নির্দেশে ও প্রত্যক্ষ তত্ত্বাবধানে গঠিত এবং পরিচালিত হয়।
শিক্ষা
ঢাকা নবকুমার স্কুল থেকে ১৯৫৬ সালে এস.এস.সি., ১৯৫৮ সালে জগন্নাথ কলেজ থেকে এইচ.এস.সি., এবং ১৯৬০ সালে বরিশাল ব্রজমোহন কলেজ থেকে বি.এ. এবং ১৯৬২ সালে ঢাকা বিশ্ববিদ্যালয় থেকে বাংলায় এম.এ. এবং আইনে ডিগ্রি লাভ করেন।
রাজনীতি
ছাত্রজীবন থেকেই শেখ মনি রাজনীতির সঙ্গে জড়িত ছিলেন। ১৯৬০-১৯৬৩ সালে তিনি ছাত্রলীগের সাধারণ সম্পাদক ছিলেন। ১৯৬২ সালে হামুদুর রহমান শিক্ষা কমিশন রিপোর্টের বিরুদ্ধে আন্দোলনে নেতৃত্ব দেওয়ার জন্য তিনি গ্রেফতার হন এবং ছয় মাস কারাভোগ করেন। ১৯৬৪ সালের এপ্রিল মাসে ঢাকা বিশ্ববিদ্যালয়ের সমাবর্তন অনুষ্ঠানে বিশ্ববিদ্যালয়ের চ্যান্সেলর ও পূর্ব পাকিস্তানের তৎকালীন গভর্নর আবদুল মোনেম খানের নিকট থেকে সনদপত্র গ্রহণে তিনি অস্বীকৃতি জানান এবং সরকারের গণবিরোধী শিক্ষানীতির প্রতিবাদে সমাবর্তন বর্জন আন্দোলনে নেতৃত্ব দেন। বিশ্ববিদ্যালয় কর্তৃপক্ষ তার ডিগ্রি প্রত্যাহার করে নেয়। পরবর্তী সময়ে তিনি মামলায় জয়লাভ করে ডিগ্রি ফিরে পান। ১৯৬৫ সালে তিনি পাকিস্তান নিরাপত্তা আইনে গ্রেফতার হন এবং দেড় বছর কারাভোগ করেন।১৯৬৬ সালে ছয়দফা আন্দোলনে অগ্রণী ভূমিকা পালনের দায়ে তার বিরুদ্ধে হুলিয়া জারি হয় এবং তিনি কারারুদ্ধ হন। এ সময় বিভিন্ন অভিযোগে তার বিরুদ্ধে আটটি মামলা দায়ের করা হয়। ১৯৬৯ সালের গণআন্দোলনের সময় তাকে মুক্তি দেয়া হয়।
মুক্তিযুদ্ধ
১৯৭১ সালের মুক্তিযুদ্ধে তার উদ্যোগে মুজিব বাহিনী গঠিত হয়। এ বাহিনীর প্রধান সেনাপতি হিসেবে তিনি ঢাকা, চট্টগ্রাম, কুমিল্লা, নোয়াখালী, সিলেট ও পার্বত্য চট্টগ্রামে হানাদার পাকবাহিনীর বিরুদ্ধে যুদ্ধ পরিচালনা করেন।
স্মরণিকা
২০১৫ সালে ঢাকায় অনুষ্ঠিত 'শহীদ শেখ মনি স্মৃতি আন্তর্জাতিক দাবা প্রতিযোগিতা' তার নামানুসারে নামাঙ্কিত করা হয়। তার নামে গোপালগঞ্জ জেলার পুরাতন স্টেডিয়াম ও একটি মিলনায়তনের নাম রাখা হয়েছে।
জাতীয় শিশু-কিশোর সংগঠন "শাপলা কুঁড়ির আসর" এর প্রতিষ্ঠাতা।
আরনাউদিয়া মসজিদ
আরনাউদিয়া মসজিদ বসনিয়া ও হার্জেগোভিনার বানিয়া লুকায় ১৫৯৪ সালে প্রতিষ্ঠিত একটি বৃহৎ মসজিদ ছিল। এটি ১৯৯৩ সালের ৭ই মে তারিখে রেপুব্লিকা স্রপস্কার সেনাবাহিনী মসজিদটিকে ধ্বংস করে দেয়।
সিজার সালাদ
সিজার সালাদ রোমেইন লেটুস এবং ক্রাউটন যা পারমায় তৈয়ারি পনির, লেবুর রস, জলপাই তেল, ডিম, ওরচেস্টারশায়ার সস, হেরিং জাতীয় ছোট মাছ, রসুন, এবং গোলমরিচ দিয়ে মিশিয়ে তৈরি একটি সালাদ ।
আরনাউদিয়া মসজিদ
রেপুব্লিকা স্রপস্কা কর্তৃপক্ষ কর্তৃক এই ধ্বংসযজ্ঞটি সংগঠিত করা হয়েছিল। তাদের নির্দেশের মধ্যে একে অপরের থেকে প্রায় ৮০০ মিটার (২,০০০ ফুট) দূরের পুরো আরনাউদিয়া মসজিদ কমপ্লেক্স ও ফরহাদ পাশা মসজিদ কমপ্লেক্সকে ধ্বংস করার পরিকল্পনা অন্তর্ভুক্ত ছিল। উভয় মসজিদকে একই রাতে ঠিক ১৫ মিনিটের ব্যবধানে ধ্বংস করা হয়েছিল।
বানিয়া লুকার অন্যতম সার্বীয় নেতা, রাদোস্লাভ ব্রানানিনকে অ-সার্বীয়দের জাতিগত নির্মূলকরণ এবং মসজিদসহ মুসলমানদের সম্পত্তি ধ্বংস করার ক্ষেত্রে তার দায়ের জন্য দোষী সাব্যস্ত করার পর তাকে ৩২ বছর কারাদণ্ডের সাজা দেওয়া হয়।
সিজার সালাদ
এটি প্রায়ই সহযোগী খাবার হিসাবে প্রস্তুত করা হয়।
ইতিহাস
হলিউডের সুস্বাদু খাবার- সিজার সালাদ-গিলমোর এর স্টেকহাউস দ্বারা নিউইয়র্কবাসী আপ্যায়িত হবে । এটি একটি জটিল এবং বিভিন্ন উপাদানে প্রস্তুত, যা প্রস্তুত করতে বয়স পেরিয়ে যাবে এবং এতে রয়েছে প্রচুর রসুন, কাঁচা বা স্বল্প সিদ্ধ ডিম, ক্রাউটন, রোমেইন, হেরিং জাতীয় ছোট মাছ, পারমায় তৈয়ারি পনির, অলিভ অয়েল, ভিনেগার এবং প্রচুর পরিমানে গোলমরিচ ।
রেসিপি
রোসা কার্ডিনির মতে, মূল সিজার সালাদ (তার ভাই অ্যালেক্স এভিয়েটার এর সাথে একমত নয়) হেরিং-জাতীয় ছোট মাছের টুকরা ধারণ করে না;  হেরিং-জাতীয় ছোট মাছের সামান্য গন্ধ ওরচেস্টারশায়ার সস থেকে আসে । কার্ডিনি তার সালাদে হেরিং-জাতীয় ছোট মাছ ব্যবহারের বিরোধিতা করেন ।
১৯৭০ সালে, কার্ডিনির মেয়ে বলেন, সিজার সালাদের মূল রেসিপিতে আস্ত লেটুস পাতা ব্যবহার করার নিয়ম, যা স্টীম দ্বারা উত্তোলিত হয় এবং হাতের আঙ্গুল ব্যবহার করে খাওয়া যায়; এছাড়া আঁধসেদ্ধ ডিম; এবং ইতালীয় অলিভ অয়েল ব্যবহৃত হয় ।
ইদানিংকালে অনেক কোম্পানি দ্বারা বোতলজাত সিজার সালাদ উৎপাদিত এবং বাজারজাত করা হয়ে থাকে ।
ট্রেডমার্ক ব্রান্ড "কার্ডিনির", "সিজার কার্ডিনির" এবং "অরিজিন্যাল সিজার ড্রেসিং" সবগুলোই ১৯৫০ সালের ফেব্রুয়ারি মাস হতে চালু হয়েছে বলে দাবি করা হয়, যদিও আসলে সেগুলো শুধুমাত্র এক দশকেরও পরবর্তী সময়ে নিবন্ধনপ্রাপ্ত হয়েছে, এবং একটি ডজনেরও বেশি বৈচিত্র্যের বোতলজাত কার্ডিনির ড্রেসিং, বর্তমানে বাজারে পাওয়া যায়, বিভিন্ন উপাদানের সঙ্গে মিশ্রিত অবস্থায় ।
অনেক বৈচিত্র্যের সালাদ বর্তমানে বিদ্যমান; উদাহরণস্বরূপ, ভাজা মুরগি, স্টেক, বা সীফুড ব্যবহারের মাধ্যমে প্রস্তুতকৃত সিজার সালাদ ।
উপকরণসমূহ
অনেক রেসিপিতে ব্যবহৃত সাধারণ উপাদানগুলো:
রুপান্তর
বলতে গেলে সিজার সালাদের সীমাহীন রূপান্তরিত প্রস্তুতপ্রণালী রয়েছে । তবে তাদের মধ্যে অতি পরিচিত কিছু হচ্ছে:
স্বাস্থ্য সচেতনতা
খাবারটিতে সালমোনেলা ব্যাকটেরিয়া দ্বারা সংক্রমণের সহজাত ঝুঁকি বিদ্যমান, যদি ডিমের কাঁচা অংশটি ভেঙে যাওয়া অথবা ঠিকমত না ধোওয়া ডিম হতে প্রাপ্ত হয় । অথবা এইরূপভাবে যে ড্রেসিংগুলো তৈরি হয় সেক্ষেত্রেও এটি একটি উদ্বেগের বিষয় হতে পারে । এক্ষেত্রে অনেকে ডিমের পরিবর্তে এর বিকল্প উপকরন ব্যবহার করে থাকে ।
রো
রো ( বড় হাতের Ρ, ছোট হাতের অক্ষর ρ বা ρ) গ্রীক বর্ণমালার ১৭ তম অক্ষর। গ্রিক সংখ্যার সিস্টেমে এটির মান ১০০। এটি ফিনিশিয়ান অক্ষরের রেস থেকে উদ্ভূত। তার বড় হাতের অক্ষর (হরফ) একই, Ρ, ল্যাটিন অক্ষর P থেকে স্বতন্ত্র; দুটি অক্ষরের আলাদা আলাদা ইউনিকোড এনকোডিং রয়েছে।
গ্রিক
রো-কে একটি শ্রেণীভুক্ত করা হয় তরল ব্যঞ্জনবর্ণ (ল্যামডার সাথে এবং কখনও কখনও নাসিক্য মিউ এবং নিউ), অঙ্গসংস্থানবিদ্যায় যার গুরুত্ব রয়েছে। প্রাচীন এবং আধুনিক উভয় গ্রিক ভাষায়, এটি একটি প্রশিক্ষিত বা আলতো চাপানো আর (r) উপস্থাপন করে ।
এই অক্ষরের নাম গ্রিক ভাষায় লেখা হয় ῥῶ (পলিটোনিক) বা ρω / ρο ( একরোটিক )।
অন্যান্য বর্ণমালা
রো থেকে যে অক্ষরগুলি এসেছে সেগুলির মধ্যে রোমান আর (R) এবং সিরিলিক Er (Р) অন্তর্ভুক্ত।
চি রো
রো অক্ষরের উপর চি অক্ষরের চি রো রুপটি চাপিয়ে দেওয়া হয়, যা যিশু খ্রিষ্টকে প্রতিনিধিত্ব করে।
রোডস পণ্ডিত
প্রাক্তন রোডস স্কলাররা তাদের স্ট্যাটাসের উপাধি হিসাবে গ্রিক অক্ষর রো ব্যবহার করার অধিকারী। ব্যবহার করা হলে, প্রতীকটি নামের আগে থাকা উচিত।
ভারতে কোভিড-১৯ অতিমারির পরিসংখ্যান
লেখচিত্র
<section begin="Statistics"/>
দৈনিক মৃত্যু
Notes:
দৈনিক সুস্থতা
<section end="Statistics"/>
মৃত্যুহার
<section begin="Test_Statistics"/>
দৈনিক নতুন পরীক্ষিত নমুনার সংখ্যা বনাম দৈনিক নতুন আক্রান্তের সংখ্যার লেখ
দৈনিক নতুন পরীক্ষিত নমুনার সংখ্যা বনাম দৈনিক নতুন আক্রান্তের সংখ্যা
আমল ফাথি
আমল ফাথি (জন্ম: আমল ফাথি আহমাদ আবদেল তাওয়াব; সেপ্টেম্বর ১, ১৯৮৪) একজন মিশরীয় গণতন্ত্রকর্মী এবং মানবাধিকার রক্ষাকারী। তিনি ৬ ই এপ্রিল যুব আন্দোলনের একজন প্রাক্তন কর্মী এবং মিশরীয় অধিকার ও স্বাধীনতা কমিশনের সদস্য। মিশরে যৌন হয়রানির বিষয়ে কথা বলার জন্য ২০১৯ সালের জানুয়ারি থেকে মিশরীয় কর্তৃপক্ষ তাকে গৃহবন্দী করে রেখেছে।
প্রাথমিক জীবন এবং সক্রিয়তা
আমাল মিশরের কায়রোতে জন্মগ্রহণ করেন এবং সেখানেই বেড়ে ওঠেন। তিনি কায়রো বিশ্ববিদ্যালয়ে পড়াশোনা করেন। স্নাতক হওয়ার আগে, তিনি মিশরীয় এপ্রিল ৬ যুব আন্দোলনে যোগ দেন এবং দেশে গণতান্ত্রিক পরিবর্তনের প্রচারণায় জড়িত হন। ২০১৩ সালের মিশরীয় অভ্যুত্থান ডি'এটাট এবং আগস্ট ২০১৩ রাবা গণহত্যার পর তিনি রাজনীতি ত্যাগ করেন এবং দূরবর্তী পর্যবেক্ষক এবং অনলাইন ভাষ্যকার হিসেবে নিজেকে সীমিত করেন। তিনি কায়রোতে মিশরীয় অধিকার ও স্বাধীনতা কমিশনের সহ-প্রতিষ্ঠাতা মোহামেদ লোটফির সাথে দেখা করেন এবং ২০১৪ সালে তাকে বিয়ে করেন। বিয়ের পর, তিনি তার ছোট পরিবারের উপর মনোনিবেশ করেন এবং ২০১৫ সালের আগস্ট মাসে জিদানের জন্ম দেন। যখন তিনি মূলত তার সদ্যোজাত ছেলের দেখাশোনা করছিলেন, তখন তার স্বামী মোহাম্মদ লোটফি, একজন মিশরীয়-সুইস নাগরিক, ইসিআরএফ সম্প্রসারণ করে দেশের অন্যতম গুরুত্বপূর্ণ মানবাধিকার সংগঠনে পরিণত হন।
পটভূমি
২০১৬ সালের জানুয়ারি মাসে, একজন ইতালীয় তরুণ গবেষক গিউলিও রেজিনকে অপহরণ করা হয়, নির্যাতন করা হয়, হত্যা করা হয় এবং একই বছরের ৩ ফেব্রুয়ারি কায়রোর উপকণ্ঠে তার লাশ পাওয়া যায়। ইআরএফ আইনজীবীরা আনুষ্ঠানিকভাবে মিশরে তার পারিবারিক আইনজীবী হয়ে ওঠে যা ইতালিতে পারিবারিক আইনজীবীর সাথে ঘনিষ্ঠভাবে কাজ করে। ইআরএফ এবং মোহামেদ লোটফির হয়রানি এবং ভীতি প্রদর্শন তীব্রতর হয়। ২০১৬ সালের ৮ ই এপ্রিল ইতালির প্রধানমন্ত্রী পাওলো জেন্তিলোনি কায়রোতে ইতালির রাষ্ট্রদূতকে স্মরণ করেন। দুই সপ্তাহ পর, ইসিআরএফ বোর্ডের সভাপতি আহমেদ আব্দাল্লাহকে ২৫ এপ্রিল, ২০১৬ তারিখে কায়রোতে তার বাড়ি থেকে গ্রেপ্তার করা হয়। ছয় মাস পরে গিউলিও রেজিনের মামলায় কাজ করা মিশরীয় এবং ইতালীয় প্রসিকিউশন দলের মধ্যে সফর বিনিময়ের পরেই তাকে মুক্তি দেওয়া হয়।
যদিও গিউলিও রেজিনের জন্য সত্য ও ন্যায়বিচারের সন্ধান অব্যাহত রয়েছে, তখন "স্বাভাবিকতায়" ফিরে আসার জন্য এবং ইতালীয়, মিশরীয় এবং বিশ্বকে একটি ভুয়া ধারণা দেওয়ার জন্য গুরুতর প্রচেষ্টা চালানো হয়েছিল যে মামলাটি বন্ধ এবং মৃত। অ্যামনেস্টি ইন্টারন্যাশনাল-ইতালি সহ প্রতিটি মানবাধিকার সংস্থার আহ্বানের বিরুদ্ধে ২০১৭ সালের সেপ্টেম্বর মাসে ইতালীয় রাষ্ট্রদূতকে মিশরে ফেরত পাঠানো হয়। কিন্তু মিশর ও ইতালির আইনি দলের অধ্যবসায়ের কারণে মিশরীয় জেনারেল অ্যাটর্নি ইআরএফ আইনজীবীদের এবং জেনোয়ায় তার ইতালীয় আইনজীবীর কাছে তদন্তের হাজার হাজার নথি হস্তান্তর করার কথা স্বীকার করেন। এগুলি ইতালীয় ভাষায় অনুবাদ করা হয়েছিল এবং রেজিনের পারিবারিক আইনি দল দ্বারা বিশ্লেষণ করা হয়েছিল।
লিলি ম্যাসাফেরো
{{তথ্যছক ব্যক্তি }} লিডিয়া অ্যাঞ্জেলা " লিলি " ম্যাসাফেরো (২৩ নভেম্বর ১৯২৬ - ২৬ এপ্রিল ২০০১) একজন আর্জেন্টাইন অভিনেত্রী এবং মন্টেরো জঙ্গি ছিলেন।
গ্রেফতার
ডান|থাম্ব|205x205পিক্সেল| কবি এবং সাংবাদিক ফ্রান্সিসকো "প্যাকো" উরোন্দো (১৯৩০-১৯৭৬) জঙ্গিবাদের কারণে, ম্যাসাফেরোকে আন্ডারগ্রাউন্ডে যেতে হয়েছিল।  তার দুই সন্তানকে রেখে যেতে বাধ্য হয়েছিল। ১৪ ফেব্রুয়ারী ১৯৭৩ তারিখে, তিনি প্যাকো উরোন্দো এবং অ্যালিসিয়া র‌্যাবয়, জোয়ান জুলিও লাফেরেরের লাফেরেরের সাথে  গ্রেফতার হন।
অনিল কুমার (বিহারের রাজনীতিবিদ)
অনিল কুমার একজন ভারতীয় রাজনীতিবিদ এবং বিহার সরকারের প্রাক্তন প্রতিমন্ত্রী। তিনি জেডিইউ-এর সদস্য হয়ে বিহার বিধানসভায় ২০০৫ থেকে ২০১৫ সাল পর্যন্ত তেকারি আসনের প্রতিনিধিত্ব করেছেন। ২০০৫ সালের ফেব্রুয়ারির রাজ্য নির্বাচনে এলজেপির টিকিটে তিনি জিতেছিলেন।
তিনি ২০০৫ সালের নভেম্বর মাসে তেকারি বিধানসভা কেন্দ্র থেকে জেডিইউ-এর টিকিটে পুনর্নির্বাচন চেয়েছিলেন।
হেমায়েতপুর ইউনিয়ন
হেমায়েতপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৮টি মৌজার সংখ্যা: ২২টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৪,৪৭৬ জন।
শিক্ষা
সাক্ষরতার হার: ৬৩.৫%। শিক্ষা প্রতিষ্ঠান:
বহিঃসংযোগ
প্রাতিষ্ঠানিক ওয়েবসাইট
শিরপুর-ওয়ারওয়াদে
শিরপুর-ওয়ারওয়াদে (Shirpur-Warwade) ভারতের মহারাষ্ট্র রাজ্যের ধুলে জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শিরপুর-ওয়ারওয়াদে শহরের জনসংখ্যা হল ৬১,৬৮৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে শিরপুর-ওয়ারওয়াদে এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নীল চিতা
নীল চিতা (blue plumbago, Cape plumbago বা Cape leadwort), (বৈজ্ঞানিক নাম: Plumbago auriculata হচ্ছে Plumbaginaceae পরিবারের একটি উদ্ভিদ। এটি দক্ষিণ আফ্রিকার স্থানীয় উদ্ভিদ। এই গাছটি প্রায় ৬ ফুট পর্যন্ত উচ্চতা বিশিষ্ট হতে পারে। এটি সাদা রঙেও দেখা যায়।
পুষ্প
এর ফুল সারা বছর ফোটে রোদে ফুল ফোটে সবচেয়ে বেশি। তবে কম আলোতেও এর ফুল ফোটে।থোকায় থোকায় ফুল ফোটে।এবং এ ফুলের সৌন্দর্য সকলকেই মুগ্ধ করে।সাদা চিতার ফুলই শুধু ঔষধিগুণ সম্পন্ন।তবে সব চিতা গাছই বিষাক্ত ।
বর্ণান
গাছটি চিরসবুজ এবং ঝোপালো হয়ে থাকে।প্রায়শই এটি লতা হিসেবে উথ্থিত হয়। সারা বছর ফুল দেয়।গাছের পাতা চকচকে সবুজ এটি প্রায় পাঁচ সেন্টিমিটার লম্বা(২ইঞ্চি) । কাণ্ড দীর্ঘ এবং পাতলা। ফুলের পঁচটি পাপড়ি। রং ফ্যাকাশে নীল,নীল অথবা বেগুনি । সাদা(P. auriculata var. alba), গাঢ় নীল(P. auriculata 'Royal Cape') এর ডিম্বাশয় উচ্চতর প্রকৃতির।ফুল সম্পূর্ণ এবং নিখুত।
চাষাবাদ
এটা তুষারপাতমুক্ত নাতিশীতোষ্ণ অঞ্চলে ভালো জন্মে।তবে তুষারপাত হয় এমন এলাকায় এ উদ্ভিদ জন্মায় না তা নয়।সেখানে কাচের ঘরে এর চারা বসানো হয়।এটি গ্রীন হাউজ পদ্ধতি। আলোতেই এ গাছ জন্মে সবচেয়ে ভালো জন্মে।তবে আলো-ছায়াতেও জন্মে।
এই প্রজাতি   এবং সাদা ফুলের (P. auriculata f. alba )   উভয় অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।
গ্রীষ্মে বীজ,কাটিং আর অরক্ষিত যৌন প্রজনেনের এর মাধ্যমে এর বংশ বিস্তার হয়।
সাদ ইবনে মুয়াজ
সাদ ইবন মুয়াজ (মৃত্যু-৫ম হিজরি) মুহাম্মাদ সাঃ এর একজন অন্যতম সাহাবা ছিলেন। যিনি বদর, উহুদ ও খন্দকের যুদ্ধে অংশগ্রহণ করেছিলেন। হিজরতের পূর্বে মদিনাতে তিনি নিজ গোত্র আওসের নেতা ছিলেন। মদিনাবাসীদেরকে ইসলাম শিক্ষা দেয়ার জন্য মুহাম্মাদ (সাঃ) মুসয়াব ইবনে উমাইরকে পাঠালে তাঁর হাতে তিনি ইসলাম গ্রহণ করেন। মুহাম্মাদ (সাঃ) বনু কুরায়যাকে অবরোধ করলে তারা সাদের সিদ্ধান্ত মানতে মত দেয়। তিনি বনু কুরায়রার যুদ্ধ উপযোগী সকল পুরুষকে হত্যা, তাদের নারীদেরকে দাসী এবং তাদের সম্পদ ও ভূমি মুসলিমদের মাঝে বণ্টনের সিদ্ধান্ত দেন। এ ঘটনার অল্প কিছুদিন পরেই তিনি মারা যান। তিনি বনু কুরাইজা গোত্রের শাস্তির সিদ্ধান্ত দিয়েছিলেন ।
নাম ও বংশ পরিচয়
সাদ ইবন মুয়াজ এর ডাক নাম ছিলো "আবু আমর","লকব" এবং উপাধি ছিলো "সায়্যিদুল আউস অর্থ আউস গোত্রের নেতা । তিনি মদীনার বিখ্যাত আউস গোত্রের আবদুল আশহাল শাখার সন্তান। পিতার নাম মুয়াজ ইবন নুমান, মাতার নাম কাবশা মতান্তরে কুবাইশা বিনতু রাফি। সাদের মা প্রখ্যাত সাহাবী হযরত আবূ সা’ঈদ আল খুদরীর চাচাতো বোন ছিলো । সাদ ইবন মুয়াজের পিতা তাঁদের গোত্রের মধ্যে নেতা পর্যায়ের অবস্থানে ছিলো এবং ইসলাম প্রকাশের পূর্বেই তিনি মৃত্যুবরণ করেন ।
বদরের যুদ্ধ
বদররের যুদ্ধের পূর্বে হিজরী ২য় সনে রাবীউল আওয়াল মাসে নবী মুহাম্মাদ (সাঃ) কুরাইশ নেতা উমায়্যা ইবন খালাফের নেতৃত্বাধীন ১০০ লোকের একটি কাফিলার সন্ধানে বের হন। ইতিহাসে এটা বাওয়াত অভিযান নামে খ্যাত। একটি বর্ণনা মতে মুহাম্মাদ (সাঃ) স্বীয় প্রতিনিধি হিসেবে সা’দ ইবন মু’য়াজকে মদীনায় রেখে যান। বদরের যুদ্ধে তিনি অনন্য ভূমিকা পালন করেন । তিনি কিছু আনসারী সাহাবী সঙ্গে নিয়ে আরীশের দরজা নামক একটি দরজা পাহারার দায়িত্ব পালন করেন । একটি বর্ণনা মতে, এ যুদ্ধে তিনি তাঁর একটি দাসকে সঙ্গে নিয়ে আমর ইবন উবাইদুল্লাহকে হত্যা করেন ।
উহুদের যুদ্ধ
উহুদের যুদ্ধে তিনি মুহাম্মাদ (সা:) এর অবস্থানস্থল পাহারার দায়িত্ব পালন করেন। উহুদের যুদ্ধে মুসলমানদের মধ্যে বিশৃঙ্খলা সৃষ্টি হলে ১৫ জন ব্যক্তি মুহাম্মাদ (সাঃ) পাশেই অবস্থান করেছিলেন তাঁদের মধ্যে সাদ ইবন মুয়াজ একজন। এই উহুদে তাঁর ভাই আমর ইবনে মুয়াজ মৃত্যুবরণ করেন।
খন্দকের যুদ্ধ
খন্দকের যুদ্ধের সময় হিববান ইবন আবদি মান্নাফ তাঁর দিকে লক্ষ্য করে তীরড়ে। কোন বর্ণনায় হিববানের পরিবর্তে আবু উসামা ইবন আসিম অথবা খাফাজা ইবন আসিমের নাম এসেছে। তীরটি তাঁর হাতে লেগে মারাত্মক ক্ষতের সৃষ্টি করে।
খন্দক যুদ্ধে কুরাইশরা পরাজয় বরণ করলে মুহাম্মাদ (সাঃ) ইহুদী গোত্র বনু কুরাইজাকে শাস্তি দানের সিদ্ধান্ত নেন । এবং এই শাস্তির রায়ের ব্যপারে ইহুদিদের আবেদনক্রমে মুহাম্মাদ (সাঃ) তাঁদের মিত্র গোত্রের সন্তান সাদ ইবন মুয়াজকে নির্বাচিত করলেন । এই শাস্তির রায় দিতে মুয়াজ উঠে দিলেন,
"আমি আমার রায় ঘোষণা করছিঃ তাদের মধ্যে যারা যুদ্ধ করার উপযুক্ত তাদেরকে হত্যা করা, তাদের নারী ও শিশুদেরকে দাস-দাসীকে পরিণত করা এবং তাদের ধন-সম্পদ বণ্টন করে দেওয়া হোক।"
তার এই রায় শুনে মুহাম্মাদ (সাঃ) সন্তুষ্টি প্রকাশ করলেন ।
মৃত্যু
বনু কুরায়জার ব্যাপারে সা’দের রায় বাস্তবায়িত হওয়ার পর অল্প কিছু দিন তিনি জীবিত ছিলেন। খন্দকের ক্ষত হওয়া অংশ থেকে রক্ত পরা বৃদ্ধি পাওয়ার দরুন তিনি মৃত্যুবরণ করেন । তিনি ৫ম হিজরিতে মৃত্যু বরণ করেন ।মৃত্যুকালে তার বয়স হয়েছিল ৩৭ বছর । তাকে মদীনার বাকী গোরস্তানে তাকে দাফন করা হয়।
কুলফা গোস্ত
কুলফা গোস্ত হায়দ্রাবাদি মুসলমানদের মধ্যে একটি জনপ্রিয় খাবার, যার উৎপত্তি ভারতের হায়দ্রাবাদে। কুলফা হল পার্সলে-এর জন্য একটি উর্দু শব্দ, যা একটি রসালো সবুজ শাক। আর গোশত "মাংস" এর জন্য একটি দক্ষিণ এশিয়ান শব্দ। মেষশাবকের মাংসের সাথে কুলফার সংমিশ্রণ হায়দ্রাবাদি মুসলমানদের একটি অনন্য সংমিশ্রণ।
কানাল ৭
কানাল বা চ্যানেল সাত হল তুরস্কের সমগ্র দেশব্যাপী সম্প্রচারিত একটি স্যাটেলাইট টেলিভিশন চ্যানেল যেটি ১৯৯৪ সালে প্রতিষ্ঠিত হয়। এটি একটি ইসলামী বা ইসলামপন্থী চ্যানেল এবং তুরস্কের একেপার্টি (জাস্টিস এন্ড ডেভেলাপমেন্ট পার্টি) সহ অন্যান্য ইসলামপন্থী রাজনৈতিক দলগুলোর সঙ্গে চ্যানেলটির ঘনিষ্ঠতা রয়েছে। স্যাটেলাইট ও টেরিস্ট্রিয়াল উভয় মাধ্যমেই সমগ্র দেশব্যাপী সম্প্রচারের লাইসেন্স রয়েছে চ্যানেলটির।
হংকং সময়
হংকং সময় (আদ্যাক্ষর: এইচকেটি; ) হল হংকং-এ ব্যবহৃত সময় যা পুরো বছর জুড়ে ইউটিসি+০৮:০০-তে হিসাব করা হয়ে থাকে। হংকং মানমন্দির হল হংকং সময়ের সময়রক্ষক।
সময় আদর্শ
হংকং-এ এর আইনের "ব্যাখ্যা এবং সাধারণ ধারা অধ্যাদেশ (ক্যাপ ১)" এর অধীনে সময়কে সংজ্ঞায়িত করা হয়েছে।
অধ্যাদেশের অনুচ্ছেদ ৬৭(২) তে উল্লেখ রয়েছে:
"'হংকং সময়' (香港時間) অর্থ হংকং এর উদ্দেশ্যে ব্যবহৃত সময়, সর্বজনীন আদর্শ সময় থেকে ৮ ঘন্টা, বা অন্য কোন সময় পরে যা হংকং আইনের এই উপধারা অথবা তেল অধ্যাদেশের ১৬ (সংরক্ষণ এবং নিয়ন্ত্রণ, ক্যাপ ২৬৪)-এর অধীনে আইন পরিষদ দ্বারা নির্ধারিত।"
বর্তমানে হংকং সময়কে ইউটিসি+০৮:০০ দ্বারা সংজ্ঞায়িত করা হয়। তেল সংরক্ষণে লক্ষ্যে তেল সংরক্ষণ ও নিয়ন্ত্রণে ৬৭(২) মোতাবেক আইন পরিষদ চাইলে হংকং-এর সময় বদল করার ক্ষমতা রাখে, যেমন দিবালোক সংরক্ষণ সময় এর বাস্তবায়ন। যদিও ১৯৭৯ সাল থেকে কোন দিবালোক সংরক্ষণ সময় আরোপ করা হয়নি।
হংকং সময় হংকং মানমন্দির দ্বারা প্রথম ১ জানুয়ারি ১৮৮৫ তারিখের দুপুর একটায় স্থানীয় গড় সময়ে (জিএমটি+০৭:৩৬:৪২) নির্ধারণ করা হয়। ১৯০৪ সালে গ্রিনউইচ গড় সময়কে হংকং এর সময় হিসেবে গ্রহণ করা হয়। বর্তমান সর্বজনীন সমন্বিত সময় ১ জানুয়ারি ১৯৭২ তারিখে সরকারি সময় হিসেবে গৃহীত হয়। যদিও বৈধ হংকং সময় তখনো গ্রিনউইচ গড় সময়ে স্থির ছিল যা ১৯৯৮ সালে হংকংয়ের সার্বভৌমত্ব হস্তান্তরের পরে হংকং আইন পরিষদ সর্বজনীন আদর্শ সময়ে পালটে ফেলে।
সময় রক্ষণ
১৮৮৫ থেকে, হংকং মানমন্দির ৬ ইঞ্চি নিরক্ষীয় মাউন্ট ও ৩ ইঞ্চি ট্রানজিট সার্কেল ব্যবহার করে জ্যোতির্বিজ্ঞানীয় পর্যবেক্ষণের দ্বারা হংকং সময় নির্ধারণ করেছিলো। হংকং সময় জনসাধারণ, বিশেষত নাবিকদের মেরিন পুলিশ সদরদপ্তর প্রাঙ্গণের সামনে টাওয়ার থেকে প্রতিদিন দুপুর একটায় ঘোষণা করা হত যা ভিক্টোরিয়া হারবার থেকে দেখা যেতো। ১৯০৮ এর জানুয়ারিতে সময় রক্ষণ বলটি ব্ল্যাকহেড পয়েন্টের পাহাড়ে নিয়ে যাওয়া হয় যেখান থেকে সেটা খুব সহজে দেখা যেতো। ১৯২২ সালে রেডিও হংকং চালু ও রেডিও সম্প্রচারের উত্থানের পর সময় রক্ষণ বলের গুরুত্ব কমে যায়। এর ব্যবহার ৩০ জুন ১৯৩৩ তারিখে বন্ধ হয়ে যায়।
দ্বিতীয় বিশ্বযুদ্ধের সময় নিরক্ষীয় মাউন্ট ও ট্রানজিট সার্কেল দুটি হারিয়ে যায়। যুদ্ধের পর অন্যান্য সময় রক্ষণ কেন্দ্র হতে রেডিও সময় সিগনাল দ্বারা নিয়ন্ত্রিত একটি পেন্ডুলাম ঘড়ি বসানো হয়। সময়ের নির্ভুলতা প্রতিদিন প্রযুক্তি সহনশীলতার মাধ্যমে কিছু সেকেন্ড থেকে সেকেন্ডের এক-পঞ্চমাংশ দ্বারা উন্নিত হতে থাকে।
১৯৬৬ সালে হংকং রাজকীয় মানমন্দিরের পেন্ডুলাম ঘড়ির স্থলে ক্রিস্টাল অসিলেটর সময় ব্যবস্থা প্রতিস্থাপন করা হয়। একই বছরে রাজকীয় মানমন্দির ৯৫ মেগাহার্জের ৬-পিপ এর সময় সিগনাল দ্বারা সরাসরি সময় সম্প্রচার করতে শুরু করে। এভাবে চলতে থাকে ১৬ সেপ্টেম্বর, ১৯৮৯ পর্যন্ত।
১৯৮০ সালে রাজকীয় মানমন্দির সিজিয়াম বিম পারমাণবিক ঘড়ি ভিত্তিক সময় ব্যবস্থা চালু করে। এই ব্যবস্থা প্রযুক্তি সহনশীলতার পার্থক্য ১ মিলিসেকেন্ডের কম সময়ে নামিয়ে আনে। ঘড়ির এই ফ্রিকোয়েন্সি আদর্শটি জাপান যোগাযোগ গবেষণা গবেষণাগারের প্রাথমিক আদর্শ অবলম্বনে তৈরি। ১৯৯৪ সালে পারমাণবিক ঘড়িটিকে নতুন মডেল দ্বারা প্রতিস্থাপন করা হয়।
বর্তমান হংকং সময় মানমন্দিরের নেটওয়ার্ক সময় সার্ভার থেকে পাওয়া যায়।
দিবালোক সংরক্ষণ
হংকং ১৯৪১ সালে দিবালোক সংরক্ষণ পদ্ধতি গ্রহণ করে। যদিও এর ব্যবহার ক্রমশ কমত৩ থাকে এবং ১৯৭৯ এর পরে বিলুপ্ত হয়ে যায়।
সময় অঞ্চল ক্রম
এশিয়া/হং_কং
লাল সোনাইল
লাল সোনাইল (Burmese pink cassia, Burmese senna, common pink cassia, deciduous cassia, pink shower) (ชัยพฤกษ์), (বৈজ্ঞানিক নাম: cassia javanica) হচ্ছে Fabaceae পরিবারের একটি উদ্ভিদ। এটি আদি নিবাস দক্ষিণ-পূর্ব এশিয়া কিন্তু খুব বেশি জন্মায় সারা দুনিয়ার উষ্ণমণ্ডলীয় অঞ্চলে বাগানের উদ্ভিদ হিসেবে জন্ম হয়। এদের গোলাপি এবং গাঢ় লাল রঙের ফুলের জন্য জনপ্রিয়।
কাতার জাতীয় জাদুঘর
কাতার জাতীয় জাদুঘর কাতারের রাজধানী দোহায় অবস্থিত এটি জাতীয় জাদুঘর। কাতার জাতীয় জাদুঘর প্রতিস্থাপিত হয় এবং ২০১৬ সালে কাতার জাতীয় জাদুঘর একই স্থানে নির্মিত হয়েছে।
ইতিহাস এবং পরিকল্পনা
১৯৭২ সালে খালিফা বিন হামাদ আল থানি ক্ষমতায় আসার পর, দেশের ঐতিহ্য ও স্মৃতিকে সংরক্ষিত রাখার জন্য একটি জাতীয় জাদুঘরের পরিকল্পনা তৈরি করেন। একই বছর, খলিফা মাইকেল রাইস অ্যান্ড কোম্পানীকে জাদুঘরের কাঠামোগত ও কার্যকরী দিক নকশা করার জন্য দায়িত্ব দিয়েছিলেন।  আব্দুল্লাহ বিন জসিম আল থানি সিদ্ধান্ত নেনে যে, যাদুঘরের ভবনটি ফারিয়িক আল সালাতাহ প্রাসাদের সাথে অন্তর্ভুক্তি করা হবে  যেখানে তার দখলকৃত ২০তম শতাব্দীর প্রথম প্রাসাদ হিসবে পরিগণিত হবে।
সংকলন
জাদুঘরটির উদ্বোধন হওয়ার পর থেকে এমন সব নিদর্শণ সংরক্ষণ করা হয় যা কাতারের সাংস্কৃতিক ঐতিহ্যকে ধরে রাখতে সাহায্য করে। যেমন বেদুইন জাতিগত উপাদান, সামুদ্রিক শিল্পকর্ম এবং পরিবেশগত বিষয়। জাদুঘরে প্রাচীন শিল্পকর্মগুলি ছাড়াও স্থানীয়ভাবে প্রাপ্ত নিদর্শনগুলিও সংগ্রহ করা হয় এবং তা সংরক্ষিত রাখা হয়। মুক্ত সরঞ্জাম প্রদর্শনের জন্য একটি উপহ্রদ তৈরি করা হয়। ২৩ শে জুন ১৯৭৫ যাদুঘরটি উদ্বোধন করেন। এই যাদুঘরের সুবিধাগুলোর মধ্যে ১০০ টি আসনের অডিটোরিয়াম এবং একটি গ্রন্থাগার রয়েছে। ১৯৮০ সালে যাদুঘরটি শিল্পকর্মের উপর পুরস্কার পায়। ২০১৩ সালে যাদুঘরটির চারপাশের রাজপ্রাসাদটি যাদুঘর বৃদ্ধির জন্য সংস্কার করা হয়।
প্রত্নতাত্ত্বিক জিনিসপত্র
১৯৭৩ থেকে ১৯৭৪ সাল পর্যন্ত ব্রিটিশ পুরাতত্ত্ববিদ বিটরস দে কার্ডি এবং তার দলকে যাদুঘর প্রদর্শন করে এবং আর্টিফেক্ট সংগ্রহ করার অভিযান চালানোর দায়িত্ব দেওয়া হয়। তাদের আবিষ্কারগুলির মধ্যে সবচেয়ে উল্লেখযোগ্য আবিষ্কার হল আল দাউস, যার মধ্য বেশ কয়েকটি উবেড পাত্রধারার নিওলিথিক যুগের ডেটিং রয়েছে। ডেনমার্কের অভিযান ও প্রদর্শনীগুলি  ১৯৫০ এবং ১৯৬০ এর দশকের প্রথম দিকে প্রদর্শন করা হয়।
প্রত্নতাত্ত্বিক খননকার্য যাদুঘরের প্রাচীন সম্পদ বিভাগের দে কার্ড অভিযানে সবচেয়ে সক্রিয় ভূমিকা রেখে ছিল। আল ওয়াসিল এবং জুবারাহ প্রত্নতাত্ত্বিক স্থান খনন করে।
নৃতাত্ত্বিক উপকরণ
২০১৫ সালে শেখ মুবারক বিন সাইফ আল থানি প্রদর্শনীতে কাতার জাতীয় জাদুঘরে গীতধর্মের প্রথম লেখা খসড়া উপস্থাপন করেন। এটি নির্ধারিত ছিল যে তার সমাপ্তির উপর নতুন যাদুঘর সরিয়ে নেওয়া হবে।
ইউরোপিয়ান ইউনিভার্সিটি অব বাংলাদেশ
ইউরোপিয়ান ইউনিভার্সিটি অব বাংলাদেশ (সংক্ষেপে ইইউবি) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ২০১২ সালে "বেসরকারি বিশ্ববিদ্যালয় আইন ১৯৯২" অনুযায়ী প্রতিষ্ঠিত হয়। ঢাকার মিরপুরে এবং শ্যামলীতে একাধিক ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে গাবতলীতে শিক্ষা মন্ত্রণালয়ের অনুমোদিত নিজস্ব ক্যাম্পাসে বিশ্ববিদ্যালয়টি তাদের শিক্ষা কার্যক্রম চালাচ্ছে। বির্শিষ্ট শিক্ষাবিদ প্রফেসর ড. মকবুল আহমেদ খান বিশ্ববিদ্যালয়টির অন্যতম প্রতিষ্ঠাকালীন সদস্য এবং বর্তমান উপাচার্য হিসেবে প্রফেসর ইঞ্জিঃ মোঃ আলিম দাদ দায়িত্ব পালন করছেন। এখানে বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ।
ক্যাম্পাস
রাজধানী ঢাকার অন্যতম গুরুত্বপূর্ণ এলাকা গাবতলী রোডে বিশ্ববিদ্যালয়ের নিজস্ব ক্যাম্পাস অবস্থিত। ৫.৫০ লক্ষ বর্গফুটের ১৪ তলা বিশিষ্ট এই বিশ্ববিদ্যালয়য়ের স্থায়ী ক্যাম্পাস গঠিত ১০/০৭/২০১৮ ইং তারিখে শিক্ষা মন্ত্রণালয় কর্তৃক অনুমোদন লাভ করে।
আচার্য ও উপাচার্য
ইউরোপিয়ান ইউনিভার্সিটি অব বাংলাদেশের সম্মানিত আচার্য হিসাবে গণপ্রজাতন্ত্রী বাংলাদেশ সরকারের রাষ্ট্রপতি জনাব আবদুল হামিদ এবং উপাচার্য হিসেবে জনাব প্রফেসর ইঞ্জি মোঃ আলিম দাদ দায়িত্ব পালন করছেন।
অনুষদ ও বিভাগসমূহ
এ বিশ্ববিদ্যালয়ে ৪টি অনুষদের অধীনে মোট ১৪টি বিষয় নিয়ে পড়াশোনা করার সুযোগ রয়েছে।
ভর্তি কার্যক্রম
বছরে তিনবার ভর্তি কার্যক্রম পরিচালিত হয়ে থাকে বসন্ত, গ্রীষ্ম এবং শীতকালীন সেমিস্টারে।:
রামেন্দ্র কুমার (রাজনীতিবিদ)
রামেন্দ্র কুমার ভারতীয় কমিউনিস্ট পার্টি (সিপিআই)-এর একজন ভারতীয় রাজনীতিবিদ এবং ভারতের শ্রমিক আন্দোলনের শীর্ষস্থানীয় রাজনীতিবিদদের মধ্যে অন্যতম। তিনি বেগুসরাই আসন থেকে লোকসভার সাবেক সংসদ সদস্য। তিনি ভারতের কমিউনিস্ট পার্টির জাতীয় সচিবালয়ের সদস্য এবং এআইটিইউসির জাতীয় সভাপতি। তিনি বিহার বিধানসভার প্রাক্তন সদস্য, যেখানে তিনি ১৯৮০-১৯৯৫ সাল পর্যন্ত টানা তিনবার বরকাগাঁয়ের প্রতিনিধিত্ব করেছেন।    তিনি প্রাক্তন সংসদ সদস্য (লোকসভা ও রাজ্যসভা) যোগেন্দ্র শর্মার পুত্র।
রংপুর পল্লী বিদ্যুৎ সমিতি-২
রংপুর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। রংপুর পল্লী বিদ্যুৎ সমিতি ২ রংপুর বিভাগের রংপুর জেলার ৫টি উপজেলা ও নীলফামারী জেলার সৈয়দপুর উপজেলায় কয়েকটি জোনাল অফিসের মাধ্যমে  বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ২৪ ফেব্রুয়ারী ১৯৮৫ সালে।
ইতিহাস
২৪ ফেব্রুয়ারী ১৯৮৫ সালে এ যাত্রা শুরু করে রংপুর পল্লী বিদ্যুৎ সমিতি ২। এ সমিতির অধীন ৪৭টি উইনয়ন ও ৮৯৪টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। পাগলাপীর অফিসটি প্রধান অফিস হিসাবে ব্যবহার হয়।
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
গ্রাহক সংখ্যা
এ পল্লী বিদ্যুৎ সমিতিতে ৪০৯৫৩ জন গ্রাহক রয়েছে।
সমিতি বোর্ড
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩ জন মহিলা পরিচালক আছেন।
আরো দেখুন
জাতীয় গ্রিড
মার্টিন হর্টন
ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার এবং নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন মার্টিন হর্টন।
প্রথম-শ্রেণীর ক্রিকেট
১৯৫২ সাল থেকে ১৯৭০-৭১ মৌসুম পর্যন্ত মার্টিন হর্টনের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ ব্যাটসম্যান হিসেবে খেলতেন। পিছনের পায়ে ভর রেখে অফ সাইডের দিকে খেলতেন ও বেশ ভালোমানের কাট করতেন। তার অফ স্পিন ও বেশ কার্যকর ছিল।
১৯৫২ সালে ওরচেস্টারশায়ারের পক্ষে মার্টিন হর্টনের অভিষেক ঘটে। ১৯৬৪ ও ১৯৬৫ সালে কাউন্টি চ্যাম্পিয়নশীপের শিরোপা বিজয়ী দলের অবিচ্ছেদ্য অংশ ছিলেন। তন্মধ্যে, ১৯৬৪ সালে দলটি প্রথমবারের মতো চ্যাম্পিয়নশীপের শিরোপা লাভ করে।
১১ বার মৌসুমে সহস্রাধিক রান সংগ্রহ করেন। তন্মধ্যে, ১৯৫৯ সালে ২,৪৬৮ রান তুলেছিলেন। ১৯৫৫ ও ১৯৬১ সালে ডাবল লাভ করেন। বল হাতে তার স্বর্ণালী মুহূর্ত অতিবাহিত হয়। ১৯৫৫ সালে সফররত দক্ষিণ আফ্রিকা একাদশের বিপক্ষে ৯/৫৬ লাভ করেছিলেন। প্রায় দুই দশক ক্রিকেট খেলায় অংশ নিয়ে ৮২৫টি প্রথম-শ্রেণীর উইকেট ও ব্যাট হাতে নিয়ে ২৩টি শতরানের ইনিংস খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মার্টিন হর্টন। সবগুলো টেস্টই ভারতের বিপক্ষে খেলেছিলেন তিনি। ৪ জুন, ১৯৫৯ তারিখে নটিংহামে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ জুন, ১৯৫৯ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।
১৯৫৯ সালে টেস্ট খেলার জন্যে আমন্ত্রণ পান। অংশগ্রহণকৃত দুই টেস্টই এ বছর খেলেন। নিজস্ব প্রথম টেস্টে ভারতের বিপক্ষে অর্ধ-শতরানের ইনিংস খেলেন। ঐ খেলায় তার দল ইনিংস ব্যবধানে জয় পায়। দ্বিতীয় ইনিংসে তিনি ১৯-১১-২০-০ বোলিং পরিসংখ্যান দাঁড় করিয়েছিলেন। লর্ডস টেস্টে আরও একটি সহজ জয় পায় তার দল। দ্বিতীয় টেস্টে ২/২৪ পান। এরপর তাকে দলের বাইরে রাখা হয় ও তাকে আর খেলানো হয়নি।
অবসর
১৯৬৬ সালে নিউজিল্যান্ডে চলে যান। সেখানে তিনি পাঁচ বছর মেয়াদে জাতীয় দলের কোচের দায়িত্বে ছিলেন। এ দায়িত্বে সতেরো মৌসুম অতিবাহিত করেন। এছাড়াও, ১৯৬৭-৬৮ মৌসুম থেকে ১৯৭০-৭১ মৌসুম পর্যন্ত চার বছর প্লাঙ্কেট শীল্ডে নর্দার্ন ডিস্ট্রিক্টসের পক্ষে খেলেন।
১৯৮৩ সালে ইংল্যান্ডে ফিরে আসেন। রয়্যাল গ্রামার স্কুলের ক্রিকেট কোচের দায়িত্ব পালন করেন। ১৯৯৬ সাল পর্যন্ত এ দায়িত্বে ছিলেন। এছাড়াও, ওরচেস্টারশায়ার কাউন্টি ক্রিকেট ক্লাবের সভাপতি ছিলেন তিনি।
ক্রিকেট লেখক কলিন বেটম্যান মন্তব্য করেছেন যে, মার্টিন হর্টন বহুমূখী অল-রাউন্ডার হিসেবে খেলতেন। শীর্ষ ছয়ের যে-কোন অবস্থানে তিনি ব্যাটিংয়ে নামতে পারতেন ও মৌসুমে দুইবার তিনি তার অফ-স্পিন বোলিংয়ের মাধ্যমে শত উইকেটের মাইলফলক স্পর্শ করেছেন।
দীর্ঘদিন অসুস্থ থাকার পর ৩ এপ্রিল, ২০১১ তারিখে ৭৬ বছর বয়সে ওরচেস্টার এলাকায় মার্টিন হর্টনের দেহাবসান ঘটে।
খালিদা পোপাল
খালিদা পোপাল (১৯৮৭ সালে আফগানিস্তানের কাবুলে জন্মগ্রহণ করেন) একজন আফগান ফুটবল খেলোয়াড় এবং পরিচালক।  পোপাল গার্ল পাওয়ার অর্গানাইজেশনের প্রতিষ্ঠাতা ও পরিচালক, আফগানিস্তান মহিলা জাতীয় ফুটবল দলের প্রোগ্রাম ও ইভেন্ট ডিরেক্টর, স্ট্রিট চাইন্ড ওয়ার্ল্ডকাপের রাষ্ট্রদূত এবং কলামন এর মেন্টর/রেফিউজি কনসালটেন্টের পরিচালক ও ইভেন্ট ম্যানেজার। তিনি একাধারে আফগানিস্তান মহিলা ফুটবল কমিটির সাবেক নেতা, আফগানিস্তান ফুটবল ফেডারেশনের সাবেক অর্থ কর্মকর্তা, আফগানিস্তান মহিলা জাতীয় ফুটবল দলের প্রাক্তন অধিনায়ক এবং আফগানিস্তানের অনূর্ধ্ব -১৭ এবং অনূর্ধ্ব -১৫ মহিলা ফুটবল দলের প্রাক্তন কোচ ছিলেন।
প্রাথমিক জীবন এবং শিক্ষা
পোপাল ১৯৮৭ সালে আফগানিস্তানের কাবুলে জন্মগ্রহণ করেন এবং ডেনমার্কের বিজনেস একাডেমীতে ভর্তি হন, যেখানে তিনি ইন্টারন্যাশনাল মার্কেটিং ম্যানেজমেনন্টের উপর ডিগ্রী অর্জন করেন। তার মা কাছেই তিনি ফুটবল খেলতে শিখেছেন। তার মা একটি স্কুলের শারীরিক শিক্ষার শিক্ষক ছিলেন। তার মা নারীর জন্য খেলাধুলার শক্তি এবং কীভাবে এটি অল্পবয়সী মেয়েদের জন্য নতুন সুযোগ উন্মোচন করতে পারে তার উপর জোর দিতেন। একজন কিশোরী হিসেবে ফুটবল খেলতে গিয়ে  তাকে অনেক বৈষম্য ও অত্যাচারের শিকার হতে হয়েছে, কারণ তখন মধ্য প্রাচ্যের যুদ্ধ অব্যাহত ছিল এবং তালিবান গোষ্ঠী কাবুলেরআশেপাশের এলাকাগুলি দখল করতে শুরু করেছিল। কাবুলে, আফগানিস্তানের একটি বড় শহর, প্রায় সবসময়ই দ্বন্দ্ব লেগেই থাকত যেখানে নারীদেরতেমন কোন মানবাধিকার ছিল না। এই সময়ে, তালিবান গোষ্ঠী যেকোন ধরনের খেলাধুলা বা খেলাধুলার অনুষ্ঠানে নারীদের অংশগ্রহণ নিষিদ্ধ করে দিয়েছিল। কোন পুরুষ যাতে তাদের ফুটবল খেলা না দেখে তার জন্য পোপাল ও তার বান্ধবীরা স্কুল ছুটির পর একটি জনবিচ্ছিন্ন মাঠে ফুটবল খেলত। নিষেধাজ্ঞা সত্ত্ব্রে, এলাকার অনেক মেয়ে স্কুল ছুটির পর পোপালের সাথে ফুটবল খেলার জন্য যোগ দিতে শুরু করে। অল্পবয়সী মেয়েদের সংখ্যা যখন  বৃদ্ধির পেত থাকলো পোপাল তখন জনসম্মুখে ফুটবল খেলা শুরু করল। ২০০১ সালে আফগানিস্তানে তালিবানদের শাসন শেষ হলেও, পোপালকে স্থানীয় সম্প্রদায়ের হুমকি ও তীর্যক দৃষ্টিভঙ্গির মুখোমুখি হতে হয়েছিল। তার সম্প্রদায়ের অনেকেই অল্পবয়সী মেয়েদের ফুটবল খেলতে অস্বীকৃতি জানায় এবং পাথর নিক্ষেপ করতে শুরু করে এবং ফুটবল খেলার জন্য তাদেরকে পতিতা ঘোষণা করে।
পৃষ্ঠগড়ানো পানি
পৃষ্ঠগড়ানো পানি হলো একধরনের পানির প্রবাহ। ঝড়ো পানি, বরফ গলা পানি বা অন্য কোন পানির উৎস থেকে ভূতলের উপর দিয়ে যখন পানি প্রবাহিত হয় তখন তাকে পৃষ্ঠগড়ানো পানি বলে। এই ধরনের প্রবাহ তখন হয় যখন ভূপৃষ্ঠে পানির ধারণ ক্ষমতা থেকে বৃষ্টির পরিমাণ বেশি হয়। আবার এটি অনেক সময় এমন জায়গাতেও হয় যেখানে মাটি পানি শোষণ করতে পারেনা। পানিচক্রের একটি মূল্যবান অংশ হলো পৃষ্ঠগড়ানো পানি। মাটি ক্ষয়েরও একটি উল্লেখযোগ্য কারণ হলো পৃষ্ঠগড়ানো পানি।
উৎপত্তি
পৃষ্ঠগড়ানো পানি উৎপন্ন হতে পারে বৃষ্টি থেকে, তুষারপাত থেকে বা তুষার গলে বা হিমবাহ থেকে। তুষার মূলত সেসকল অঞ্চলে গলে যেখানে এগুলো স্থায়ীভাবে তৈরি হওয়ার মতো ঠান্ডা থাকে। তুষার গলে বসন্তকালে এবং হিমবাহ গলে গ্রীষ্মকালে, যার কারণে নদীগুলোতে প্রবাহ বেড়ে যায়। তুষার ও হিমবাহ গলার পরিমাণ নির্ভর করে বাতাসের তাপমাত্রা ও সূর্যের আলোর উপর।
যেসকল জায়গাতে তুষার থাকেনা সেখানে পানিপ্রবাহ হয় বৃষ্টি থেকে। যদিও, সকল বৃষ্টি পৃষ্ঠগড়ানো পানি তৈরি করবেনা কারণ মাটির স্তর হালকা বৃষ্টি শোষণ করতে সক্ষম। অস্ট্রেলিয়া ও দক্ষিণ আফ্রিকার অতি পুরোনো মাটিতে, শিকড়ের অনেক ঘন জাল রয়েছে যেগুলো এতোই পানি শোষণ করতে পারে যে ঘন বৃষ্টিপাতেও পৃষ্ঠগড়ানো পানির সৃষ্টি হয়না।
শোষণের বেশি হলে ভূপৃষ্ঠে প্রবাহ
এটি হয় যখন মাটিতে পানির শোষণের পরিমাণ থেকে বৃষ্টির পরিমাণ বেশি হয়, এবং যেকোন ভূস্তর পানি দ্বারা পূর্ণ হয়ে যায়। এটিকক বলা হয় হর্টোনিয়ান ওভারল্যান্ড ফ্লো। এটি মূলত শহর এলাকাগুলোতে হয় যেখানে পানির বন্যা এড়াতে দালান থাকে।
ধারণ ক্ষমতার বেশি হলে ভূপৃষ্ঠ প্রবাহ
যখন মাটি ভিজে যায় ও মাটির নিচের স্তর পূর্ণ হয়ে যায় এবং বৃষ্টি পড়তেই থাকে, তখন বৃষ্টি মুহূর্তেই পৃষ্ঠগড়ানো পানি তৈরি করে। মাটির স্তর কত সময়ে পূরণ হবে তা মাটির ভেতরের উপাদানের পরিমাণ নির্ভর করে। আর এই ধরনের প্রবাহকে স্যাচুরেটেড ওভারলয়ান্ড ফ্লো বা ডান্নে রানঅফ।
বাষ্পীভবন
পৃষ্ঠগড়ানো পানি ভূপৃষ্ঠের মাটির বাষ্পীভবনের কারণ হতে পারে; আর নির্দিষ্ট দূরত্বে জমা হতে পারে। মাটির বাষ্পীভবনের কারণে ফসলের উৎপাদন হ্রাস পায়। পৃষ্ঠগড়ানো পানিতে যেসকল মাটির কণা থাকে সেগুলো ব্যাসে ০.০০১ মিলিমিটার থেকে ১.০ মিলিমিটার হয়।
প্রাকৃতিক প্রভাব
পৃষ্ঠগড়ানো পানির সাথে সম্পৃক্ত প্রাকৃতিক প্রভাব হলো ভূপৃষ্ঠের পানিতে প্রভাব, ভূগর্ভস্থ পানিতে প্রভাব এবং মাটিতে প্রভাব। কারণ পৃষ্ঠগড়ানো পানি নানা ধরনের দূষক পদার্থ এগুলোতে বয়ে নিয়ে যায়। আর এই প্রভাব পড়ে মানুষের স্বাস্থ্যে, প্রকৃতির ভারসাম্যে এবং পানির উৎসতে। যেসকল দূষক পানির উপর বড় প্রভাব ফেলে সেগুলো হলো পেট্রোলিয়ামজাতীয় পদার্থ এবং কীটনাশক। ভূপৃষ্ঠের উপরের পানিতে এই প্রভাবকে পানি দূষণ হিসেবে উল্লেখ করা হয়, কেননা পৃষ্ঠগড়ানো পানিগুলো নানা নদীতে যায় যেগুলোতে নানা ধরনের রাসায়নিক পদার্থ থাকে। ভূপৃষ্ঠের উপরের পানিগুলো যখন খাবার পানির জন্য ব্যবহার করা হয় তখন স্বাস্থ্য ঝুঁকি দেখা যায়। ভূপৃষ্ঠের পানিতে এই ধরনের মিশ্রণ নানা জলজ প্রাণী যেমন মাছকে মেরে ফেলতে পারে। কিছু গবেষণাতে দেখা যায়, ডিডিটির মতো কীটনাশকগুলো মাছের লিঙ্গ পরিবর্তন করতে পারে, যা পুরুষকে নারী মাছে পরিণত করে।
বনজঙ্গলে তৈরি হওয়া পৃষ্ঠগড়ানো পানি হ্রদের ভেতর তরল নাইট্রোজেন এবং ফসফরাস বয়ে নিয়ে যেতে পারে। কিছু বনের পৃষ্ঠগড়ানো পানিতে হিউমিক এসিডও থাকতে পারে।
ভূগর্ভস্থ পানির ক্ষেত্রে, প্রধান সমস্যা হলো দূষক পদার্থ খাবার পানির সাথে মিশে যাওয়া, যদি পানির জায়গাটি মানুষের কাজে ব্যবহার করা হয়। মাটিনদূষণের ক্ষেত্রে পৃষ্ঠগড়ানো পানি দুইভাবে ঝুঁকিপূর্ণ। প্রথমত, পৃষ্ঠগড়ানো পানি দূষিত মাটিকে বয়ে নিয়ে যেতে পারে এবং পানি দূষণ হিসেবে নানা পানির স্তরকে আক্রান্ত করতে পারে। দ্বিতীয়ত, পৃষ্ঠগড়ানো পানি নানা ফসলভূমিকে দূষিত করতে পারে যা স্বাস্থ্য ও অর্থনৈতিক প্রভাব ফেলতে পারে।
কৃষিতে সমস্যা
কৃষিতে অন্যান্য সমস্যার মধ্যে রয়েছে পৃষ্ঠগড়ানো পানির দ্বারা কৃষির রাসায়নিক পদার্থ বয়ে নিয়ে যাওয়া (নাইট্রেট, ফসফেট, বালাইনাশক ইত্যাদি)। এই ধরনের সমস্যা তখন হয় যখন রসায়নের সঠিক পরিমাণ ও সঠিক সময়ে ব্যবহার না হয়। পৃষ্ঠগড়ানো পানির সাথে এই ধরনের মিশ্রণ শুধু কৃষিতে রাসায়নিকের অপচয়কেই বুঝায়না বরং এটি পরিবেশের জন্য একটি ঝুঁকিও বটে।
বন্যা
যখন কোন জলধারা পৃষ্ঠগড়ানো পানির পরিমাণকে ধরে রাখতে পারেনা তখন বন্যার দেখা দেয়। বন্যা একটি প্রাকৃতিক প্রক্রিয়া যেটি পরিবেশের নানা প্রক্রিয়াকে বজায় রাখে, কিন্তু নদী দখলের মতো কাজ দ্বারা এটির বিরুদ্ধে যাওয়া যায়। বন্যা সমাজের জন্য ভালোও হতে পারে এবং ক্ষতিও করতে পারে। নিচু জমিতে কৃষিকাজ করে বন্যার লাভ নেওয়া যায় কারণ বন্যায় শস্যের জন্য নানা পুষ্টিকর উপাদান থাকে। শহর এলাকায়, পৃষ্ঠগড়ানো পানি বন্যার প্রধান কারণ যা প্রচুর ক্ষতি সাধন করে থাকে। এধরনের ক্ষতির মাঝে রয়েছে জীবনহানি, সম্পদ নষ্ট, পানি দূষণ, শস্যহানি, অস্থায়ী ঘর হারানো। বন্যা হলো সকল প্রাকৃতিক দুর্যোগের মাঝে সবচেয়ে ভয়াবহ।
মানুষের প্রভাব
নগরায়ন পৃষ্ঠগড়ানো পানির পরিমাণকে বৃদ্ধি করছে কারণ নগরে অনেক বেশি দালান ও পাথুরে রাস্তা থাকে যেগুলো পানিকে মাটিতে শোষণ করতে দেয়না। অধিক পৃষ্ঠগড়ানো পানি ভূগর্ভের পানি পূরণ কমিয়ে দেয়, যাতে পানি স্তর নেমে যায় ও খড়া দেখা দেয়। বিশেষ করে কৃষকদের জন্য ও যারা পানির কূয়ার উপর নির্ভর করে তাদের জন্য এটি ভয়াবহ।
নানা ধরনের দূষক পদার্থ দ্বারা মানুষ পৃষ্ঠগড়ানো পানিকে দূষিত করে। এই ধরনের দূষক পদার্থ নালা, নদী, হ্রদ এবং সমুদ্রের সাথে মিশতে পারে যা পানির রাসায়নিক পরিবর্তন করতে পারে এবং পানিচক্রে ও পরিবেশে সেটির প্রভাব পড়তে পারে।
যুক্তরাষ্ট্র জাতীয় গবেষণা কাউন্সিল ২০০৮ সালের একটি গবেষণায় যুক্তরাষ্ট্রের নগরে পানিমান সমস্যার প্রধান কারণ হিসেবে ঝড়ো পানিকে উল্লেখ করেছে।
পরিমাণ এবং গাণিতিক মডেল
গাণিতিক মডেল ও নানা পানিমান পরীক্ষা পদ্ধতি ব্যবহার করে পৃষ্ঠগড়ানো পানিকে পর্যবেক্ষণ করা যায়। দূষক নির্ভর নানা স্বয়ংক্রিয় পানিমান পরীক্ষা পদ্ধতি যেমন প্রাকৃতিক উপাদান, কৃত্রিম উপাদান, রাসায়নিক উপাদান, পিএইচ ইত্যাদি ব্যবহার করে পরিমাণ বের করা যায়। তাছাড়া, পানির মাঝে নানা রাসায়নিক বা তাত্ত্বিক পরীক্ষা করেও পরিমাণ বের করা যায়।
যুক্তরাষ্ট্র পরিবেশ সুরক্ষা এজেন্সি (ইপিএ) মিলিত হয়ে ১৯৭০এর মধ্যে প্রথম দিককার মডেল তৈরি করেন যা পৃষ্ঠগড়ানো পানিতে রসায়নের প্রভাব পর্যবেক্ষণ করে।
অন্যান্য কম্পিউটার মডেলও তৈরি হয়েছে যেগুলো পৃষ্ঠগড়ানো পানিকে অনুসরন করা সম্ভব।
হ্রাস এবং ব্যবস্থা করা
ভূমি ব্যবহার নিয়ন্ত্রণ। অনেক বৈশ্বিক নিয়ন্ত্রক সংস্থা পৃষ্ঠগড়ানো পানিকে হ্রাস করার জন্য নানা গবেষণায় মনোযোগ দিয়েছে। অনেক পৌরসভা ভূ-উন্নয়নকারীদের জন্য নানা নীতিমালা প্রণয়ন করেছে। ভূমি নিয়ন্ত্রণের এরকম একটি উদহারন পাওয়া যায় ক্যালিফোর্নিয়ার স্যান্টা মোনিকা শহরে।
বিংশ শতাব্দীর প্রথম অর্ধেকে বন্যা নিয়ন্ত্রণ কার্যক্রম ছিল সংখ্যা নির্ভর, যা ছিল নদীর প্রবাহ সীমা নির্ধারন। পরবর্তীতে প্রবাহসীমা কমানোর জন্য নানা পদ্ধতি তৈরি করা হয়েছে।
মদনটাক
মদনটাক (বৈজ্ঞানিক নাম: Leptoptilos javanicus), মদনটেঁক বা ছোট মদনটাক সিকোনিডাই পরিবারভূক্ত লেপ্টোপ্টাইলোস (Leptoptilos) গণের এক বৃহদাকৃতির জলচর পাখি। এ গণের অন্যান্য প্রজাতির ন্যায় এরও নগ্ন ঘাড় এবং মাথা রয়েছে। জলাভূমিতে বিচরণরত অন্যান্য জলচর পাখির সাথে এর বেশ মিল রয়েছে। সাধারণতঃ এটি একাকী চলাফেরা করতে ভালবাসে। দক্ষিণ এশিয়া ও দক্ষিণ-পূর্ব এশিয়ার দেশসমূহে এদের দেখা মেলে।
বিবরণ
বৃহদাকৃতির মদনটাকের সম্মুখাংশে নগ্ন বা টেকো মাথা এবং ঘাড় ছাড়াও বড় ধরনের অনুজ্জ্বল হলদে চঞ্চু রয়েছে। গড়পড়তা এদের দৈর্ঘ্য ৮৭-৯৩ সেন্টিমিটার (৩৪-৩৭ ইঞ্চি) হয়ে থাকে। ওজন চার থেকে ৫.৭১ কিলোগ্রাম (৮.৮ থেকে ১২.৬ পাউন্ড) এবং পায়ের উচ্চতা ১১০-১২০ সেন্টিমিটার (৪৩-৪৭ ইঞ্চি)। এ গোত্রের সন্দেহজনক প্রজাতি হিসেবে রয়েছে হাড়গিলা। কিন্তু এদের চেয়ে সাধারণতঃ মদনটাক আকারে ছোট হয়ে থাকে এবং সরলাকৃতির চঞ্চু রয়েছে। চঞ্চু লম্বায় ২৫.৮-৩০.৮ সেন্টিমিটার (১০.২-১২.১ ইঞ্চি)। প্রাপ্তবয়স্ক পাখির পিঠের দিক উজ্জ্বল কালো। দেহতল সাদা। ডানার গোড়ায় কালো তিলা থাকে। এছাড়া ডানার মধ্যপালক-ঢাকনি, কাঁধ-ঢাকনি ও ডানার বর্ণ কালো। ডানা-ঢাকনি ও ডানার ভেতরের বড় পালক-ঢাকনির পাড় সরু সাদা। টাক মাথার চাঁদি ও ঘাড়ে হলদে-ধূসর রঙের বিক্ষিপ্ত চুলের মত পালক থাকে। পালকহীন মুখের চামড়া ও ঘাড় লালচে। গলা হলদে বা লালচে। চোখ সাদা কিংবা স্লেট-ধূসর। পা লম্বা। পায়ের পাতা, নখর ও পা সবজে-ধূসর থেকে স্লেট কালো। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির মাথা ও ঘাড়ে বিক্ষিপ্ত ঘন পালক থাকে। পিঠ অনুজ্জ্বল কালো।
আবাসস্থল
thumb|200px মদনটাক বিশ্বব্যাপী ছড়িয়ে ছিটিয়ে রয়েছে। প্রায়শঃই এদেরকে বড় ধরনের নদ-নদী এবং হ্রদ এলাকায় দেখা যায়। ভারত, নেপাল, শ্রীলঙ্কা, বাংলাদেশ, মায়ানমার, থাইল্যান্ড, ভিয়েতনাম, মালয়েশিয়া, লাওস, ইন্দোনেশিয়া এবং কম্বোডিয়ায় এদের প্রধান আবাসস্থল। সিঙ্গাপুর থেকে এরা আঞ্চলিকভাবে বিলুপ্ত হয়ে গেছে। চীনেও সম্ভবত এরা বিলুপ্ত। ভারতের আসাম, পশ্চিমবঙ্গ এবং বিহার প্রদেশে এদের সংখ্যা ব্যাপকভাবে দৃশ্যমান। এছাড়াও ভুটানের দক্ষিণাংশেও এদেরকে মাঝে মাঝে দেখা যায়। কিন্তু ভারতের দক্ষিণাংশে এদের সংখ্যা খুবই বিরল।
বার্ডলাইফ ইন্টারন্যাশনাল থেকে পাওয়া তথ্যে জানা যায়, ১৯২৯ সালে বেকার সিলেটে মদনটাকের একটি কলোনি দেখেছিলেন। এরপরে ১৯৯৯ সালে পাখি গবেষক পল থমসন ২৫টির মতো পাখি দেখেছেন সুন্দরবনে। তবে বন্য প্রাণী বিশেষজ্ঞ রেজা খানের মতে, তিনি ২০০৪ সালে পঞ্চগড়ের একটি গ্রামের শিমুলগাছে এক জোড়া মদনটাককে বাসা করতে দেখেছিলেন। মাঝেমধ্যে দু-একটি পাখি দেখা গেছে চলনবিল, পাবনা, টেকনাফ, হাকালুকি হাওর, সোনাদিয়া দ্বীপ ও সুন্দরবনের কচিখালিতে।
বাংলাদেশে মদনটাকের আবাস
এ পাখি সাধারণত বড় কোনো বিলের কাছে, নদীর মোহনার কাছাকাছি নিরাপদ স্থানে বাস করে। তবে এই পাখি সারা বিশ্বে বিপন্ন ও বিরল হিসেবে পরিচিত মদনটাককে স্থানীয়ভাবে অনেকে হারগিলাও বলে থাকে। ২০১১ সালে ঠাকুরগাঁয়ের হরিপুরের সিংহারী গ্রামে অনুপ সাদির তথ্য মতে সৌরভ মাহমুদ ও সায়েম ইউ চৌধুরী ২৪টি মদনটাকের সন্ধান পেয়েছিলেন। ঐ গ্রামে একটি শিমুলগাছে ২০০৭ সাল থেকে বাসা বেঁধে ছানা তুলতো এই পাখি। আইনুল হক ও তার বড় ভাই শামসুল হকের রক্ষণাবেক্ষণে ও গ্রামের মানুষের সহযোগিতায় এই পাখির সংখ্যা বাড়তে থাকে। তবে বর্তমানে এই পাখির সংখ্যা কম ও অনিয়মিত।
ধোকল সিংহ বস্ন্যাত
ধোকল সিংহ বস্ন্যাত (বা ধৌকল) বর্তমান ভারতের উত্তরাখন্ডের কুমাউঁ ও গাড়য়োল বিভাগের রাষ্ট্র গভর্নর হিসেবে দায়িত্ব পালন করেছিলেন। তিনি জেনারেল অফিসার শিবরাম সিংহ বস্ন্যাতের কনিষ্ঠ পুত্র এবং নারায়ণহিতি প্রাসাদের প্রথম মালিক ছিলেন।
বিশ্বনাথ চক্রবর্তী
বিশ্বনাথ চক্রবর্তী (জন্মঃ ১৬৬৪ - মৃত্যুঃ অজ্ঞাত) গৌড়ীয় বৈষ্ণব মতাবলম্বী ও অচিন্ত্যভেদাভেদবাদী ছিলেন।
সংক্ষিপ্ত জীবনী
তিনি ১৫৮৬ শকে নদীয়া জেলার দেবগ্রামে জন্মগ্রহণ করেন। তার পিতার নাম রামনারায়ণ। ১৬৭৯ খ্রীষ্টাব্দ থেকে অন্ততঃ ২৫ বছর তিনি ব্রজধামে বাস করেছেন। বৃন্দাবনে বিশ্বনাথ চক্রবর্তী ধরাধাম ত্যাগ করেন। তার মৃত্যু সাল অজ্ঞাত রয়েছে।
রচনাসমগ্র
সংস্কৃত শাস্ত্রে তার প্রগাঢ় ব্যুৎপত্তি ছিল। ১৭০৪ খ্রীষ্টাব্দে সারার্থ-দর্শিনী নামে ভাগবতের একটি টীকার রচনাকার্য সমাপ্ত করেন। এ রচনাকার্য ১৬২৬ শকে সমাপ্ত হয়। এই টীকা গৌড়ীয় সম্প্রদায়ের প্রামাণিক ব্যাখ্যা।
এছাড়া তিনিসারার্থবর্ষিনী নামে ভগবদ্গীতারও একটি টীকা বৃন্দাবনে বসে রচনা করেছিলেন।  এই টীকা ভক্তিপ্রধান এবং এটি ভক্ত বৈষ্ণবসমাজে সবিশেষ আদরণীয়। বহু সংস্কৃত গ্রন্থ এবং ব্রহ্ম-সংহিতা, চৈতন্যচরিতামৃত, বিদগ্ধ মাধব, গোপালতাপনী, অলংকারকৌস্তুভ প্রভৃতি গ্রন্থের টীকা রচনা করেন। বৈষ্ণব পদাবলী গ্রন্থে তিনি হরিবল্লভ দাস নামে পরিচিত ছিলেন।
মিজনা ওয়াকাস
মিজনা ওয়াকাস (কেবল মিজনা নামেও পরিচিত) হলেন একজন পাকিস্তানি টেলিভিশন এবং থিয়েটার অভিনেত্রী। তিনি বেশ কয়েকটি জনপ্রিয় ধারাবাহিক নাটকে সহ-অভিনেত্রীর ভূমিকায় অভিনয় করার জন্য পরিচিত। তিনি হাম টিভির জনপ্রিয় সিরিজ সুনো চন্দা এবং এর সিক্যুয়াল সুনো চন্দ ২-এ বিলো চরিত্রে অভিনয় করেছেন। বর্তমানে তিনি কায়ামত নাটকে সাদের বোনের চরিত্রে অভিনয় করছেন।
দেবী (১৯৬০-এর চলচ্চিত্র)
দেবী ১৯৬০ সালের সত্যজিৎ রায় পরিচালিত একটি বাংলা চলচ্চিত্র। ছবিটিতে বিভিন্ন চরিত্রে অভিনয় করেছেন শর্মিলা ঠাকুর, ছবি বিশ্বাস, সৌমিত্র চট্টোপাধ্যায়, অনিল চট্টোপাধ্যায়, করুণা বন্দ্যোপাধ্যায়।
কাহিনী সংক্ষেপ
তারপরে সে দয়াময়ীকে অন্য জায়গায় নিয়ে যেতে চেষ্টা করে। কিন্তু তিনিও এটার উপর বিশ্বাসী যে সেটা থেকে চলে আসতে পারছে না। খোকা তখন অসুস্থ হয়ে পড়ে এবং মারা যায় দয়াময়ীর হাতে। শেষ দৃশ্যে দয়াময়ী দৌড়াতে দৌড়াতে একটি মাঠে অদৃশ্য হয়ে যায়।
পুরস্কার
এই ছবিটি জাতীয় চলচ্চিত্র পুরস্কার এ সর্বোত্তম বৈশিষ্ট্যপূর্ণ বাংলা ছায়াছবির জন্য রাষ্ট্রপতি রৌপ্য পদক পেয়েছে ১৯৬০ সালে এবং ১৯৬২ সালের কান চলচ্চিত্র উৎসব এ পালমে ডি'অর এ জন্য মনোনীত হয়েছিল ।
বাঁশওয়াড়া রাজ্য
ইতিহাস
বানসওয়ারা রাজ্যটি ১৫২৭ সালে প্রতিষ্ঠিত হয়েছিল। ভাগাদের রাওয়াল উদয় সিং মৃত্যুর পর খানয়া যুদ্ধে ১৫২৭ সালে, যেখানে তিনি বাবর বিরুদ্ধে রানা সাঙ্গাকারার পাশাপাশি যুদ্ধ করেছিলেন। তার রাজ্যের অঞ্চল দুঙ্গারপুর রাজ্য এবং বান্সওয়ারা রাজ্যে বিভক্ত করা হয়। বানসওয়ারকে জগমল সিংকে দেওয়া হয়েছিল যিনি এর প্রথম শাসক হয়েছিলেন।
১৯৪৯ সালে বানসওয়ার ভারতীয় ইউনিয়নে একীভূত হয়েছিল।
রাজ্যের শাসকরা রায় রায়হান নাম উপাধি গ্রহণ করেছিলেন। বানসওয়ারা রাজ্য ১৮৮৮ সালের নভেম্বর ব্রিটিশ রাজ্যে পরিণত হয়েছিল।
বাংলাদেশে ব্লগিং
বাংলাদেশে ব্লগিং প্রায় ২০০ টির অধিক ব্লগের একটি সম্প্রদায় দ্বারা প্রভাবিত। ২০০০-র দশকের মাঝামাঝি থেকেই কিছু ব্যক্তিগত ব্লগ সক্রিয় ছিল, কিন্তু বর্তমানে স্বনির্ভরতা, নগর এলাকা, বিজ্ঞান, আইন-কানুন, ডিজিটাল বিপণন, উদ্যোক্তা ও ফ্যাশন সাময়িকী সম্পর্কিত ব্লগও দেখতে পাওয়া যায়৷
উল্লেখযোগ্য ব্লগার
বাংলাদেশ থেকে আগত উল্লেখযোগ্য ব্লগারদের মধ্যে রয়েছে, অভিজিৎ রায়, আসিফ মহিউদ্দীন, আহমেদুর রশীদ চৌধুরী, আহমেদ রাজীব হায়দার, রাফিদা আহমেদ বন্যা, সানি সানওয়ার, শহিদুল আলম।
ব্লগারদের বিরুদ্ধে সহিংসতা
২০১৩ সাল থেকে বাংলাদেশে বেশ কয়েকজন ব্লগার ইসলামি চরমপন্থীদের দ্বারা আক্রান্ত ও নিহত হয়েছেন।
প্রিয় সত্যজিৎ
প্রিয় সত্যজিৎ ২০২৩ সালের আসন্ন বাংলা ভাষার বাংলাদেশী চলচ্চিত্র। এটি প্রসূন রহমান পরিচালনা করেছেন। সত্যজিৎ রায়ের জন্মশতবর্ষে উপলক্ষে এটি নির্মাণ করা হয়েছে। এতে প্রধান ভূমিকায় আছেন আহমেদ রুবেল ও মৌটুসী বিশ্বাস।